







Nr. 4352/07.09.2026

   Anunț concurs pentru post contractual conform H.G. 1336/2022
A.) Liceul Tehnologic „Aurel Vlaicu” Galați cu sediul în: localitatea Galați, strada 1 decembrie 1918, nr. 25, județul Galați, organizează concurs pentru ocuparea pe perioadă nedeterminată a unui post contractual vacant de SECRETAR ȘEF gradul I  studii SUPERIOARE- post contractual pe perioadă nedeterminată, conform H.G. nr. 1336/08.11.2022.
1. Nivelul postului: CONDUCERE

2. Denumirea postului: SECRETAR ȘEF

3. Natura postului: post vacant, pe perioadă nedeterminată

4. Numărul de posturi: 1 post normă întreagă

5. Durata timpului de muncă: 8 ore/zi, 40 ore/săptămână

6. Cod COR: 341903

7. Gradul profesional/treapta profesională: Secretar-șef instituție învățământ, I-S

8. Scopul principal al postului: Asigurarea activităților de secretariat ale unității de învățământ, respectiv relaționarea cu elevii, părinții, personalul unității de învățământ, precum și alte persoane sau instituții interesate, gestionarea și arhivarea documentelor școlare și administrative, în vederea asigurării unei bune funcționări a activității instituției. 

B.)  Documente solicitate candidaţilor pentru întocmirea dosarului de concurs, conform art. 35 din H.G. 1336/2022:
a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.
Dosarele de concurs se depun la secretariatul liceului, situat în localitatea Galați, strada 1 Decembrie 1918, nr. 25, județul Galați,  ultima zi de depunere fiind 22.09.2026, ora 16,00, relaţii suplimentare la telefon 0745263803, email: lic_metalurgic_gl@yahoo.com.
Termenul de depunere a dosarelor (10 zile lucrătoare de la afişare): 09.09.2026 – 22.09.2026, ora 16.00, la sediul instituţiei.

C.) Condiţiile generale prevăzute de art. 15 din H.G. 1336/08.11.2022

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).
 D)  Condiții specifice de participare la concurs: 
1. Nivelul studiilor: Studii superioare absolvite cu diplomă de licență;

2. Vechime în muncă: 5 ani;
3. Alte condiții:

- cunoștințe privind încadrarea și salarizarea personalului angajat din instituțiile de învățământ;

- cunoștințe solide de utilizare PC și operare MS OFFICE (Word, Excel, Powerpoint);

- capacitatea de a analiza, a sintetiza și a prioritiza sarcinile conform fișei postului; 

- abilități de redactare și administrare a corespondenței oficiale;

- cunoștințe privind legislația specifică sistemului de învățământ preuniversitar, arhivarea și evidența documentelor școlare; 

- abilități de comunicare, relaționare și coordonare;

- cunoștințe de legislație privind evidența deciziilor și a adeverințelor. 













Anexa 1

TEMATICA
Tematica concursului pentru ocuparea postului de secretar șef:

- Organizarea și funcționarea sistemului de învățământ preuniversitar;

- Încadrarea personalului în învățământul preuniversitar;

- Particularități ale salarizării personalului din învățământul preuniversitar;

- Regimul actelor de studii și al documentelor școlare în învățământul preuniversitar;

- Duplicate ale actelor de studii;

- Învățământul preuniversitar – funcțiile didactice și didactice auxiliare;

- Documente școlare;

- Contractul individual de muncă;

- Arhivarea, gestionarea și circuitul documentelor; 

- Metodologia de acordare a burselor. 

ANEXA 2

Bibliografie pentru   concursul de ocupare a postului de secretar șef:

- Legea Învățământului preuniversitar nr. 198/2023;

- OME Nr. 5526/2024 – pentru aprobarea Regulamentului-cadru de organizare și funcțiobare a unităților de învățământ preuniversitar ROFUIP;

- OME nr. 7930/2024 – pentru aprobarea Normelelor metodologice privind efectuarea concediului de odihnă pentru personalul didactic de conducere, de îndrumare și control:

- Legea nr. 360/29.11.2023 – privind sistemul public de pensii; 

- OME nr. 4634/2024 – pentru aprobarea Regulamentului privind regimul actelor de studii și al documentelor școlare gestionate de unitățile de învățământ; 

- H.G. nr. 732/04.09.2025 – pentru aprobarea Metodologiei – cadru de acordarea burselor;

- Legea cadru  nr. 153/2017 – privind salarizarea personalului plătit din fonduri publice, cu modificările și completările ulteriroare;

- H.G. nr. 1336/28.10.2022 – pentru aprobarea Regulamentului – cadru  privind organizarea și dezvoltare carierei personalului contractual din sectorul bugetar plătit din fonduri publice;

- H.G. nr. 295/2025 – privind REGES – on-line;

- OMMFTSS nr. 1107/06.05.2025 – procedura de acces în vederea completării, transmiterii și interogării datelor în/din REGES; 

- OMMSS nr. 2171/2022 - pentru aprobarea modelului-cadru al contractului individual de muncă;

- Instrucțiuni de utilizare a programului de salarizare EDUSAL;

- OMEC nr. 6695/2025 – pentru aprobarea Metodologiei cadru privind mobilitatea personalului didactic în anul școlar 2026-2027;

- Contractul Colectiv de Muncă Unic la Nivel de Sector de Negogiere Colectivă Învățământ întregistrat cu nr. 1104/09.07.2025

- Legea nr. 16/02.04.1996 (republicată) – Legea arhivelor naționale.

ANEXA 3

E.) 

CALENDARUL
 DESFĂȘURĂRII ETAPELOR CONCURSULUI

PENTRU OCUPAREA POSTULUI CONTRACTUAL VACANT

SECRETAR ȘEF
Concursul pentru ocuparea postului vacant de secretar șef se desfășoară potrivit prevederilor HG 1336/ 2022 „Regulament - cadru privind organizarea și dezvoltarea carierei personalului contractual din sectorul bugetar platit din fonduri publice”.

Calendarul de desfășurare a concursului, respectiv data limită și ora până la care se pot depune dosarele de concurs:

- Data postării/publicării anunțului: miercuri 09.09.2026;

- Data limită de depunere a dosarelor: miercuri 09.09.2026 -marți 22.09.2026 ora 16,00;

- Selecția dosarelor: miercuri 23.09.2026, ora 13.00;

- Afișarea rezultatului selecției dosarelor: miercuri 23.09.2026, ora 16,00;

- Termen limită contestații referitor la selecția dosarelor: joi 24.09.2026, intervalul orar 9.00-12.00; 

- Afișarea rezultatelor la contestații: joi 24.09.2026, ora 16.00; 

- Proba scrisă: vineri 25.09.2026, ora 10.00;

- Afișarea rezultatelor la proba scrisă: vineri 25.09.2026, ora 16.00;

- Termen limită contestații la proba scrisă: luni 28.09.2026, intervalul orar 9.00-12.00; 

- Afișarea rezultatelor la contestații proba scrisă: luni 28.09.2026, ora 16.00; 

- Proba practică: marți 29.09.2026, ora 10.00;

- Afișarea rezultatelor la proba practică: marți 29.09.2026, ora 16.00;

- Termen limită contestații la proba practică: miercuri 30.09.2026, intervalul orar 09.00-12.00; 

- Afișarea rezultatelor la contestații proba practică: miercuri 30.09.2026, ora 16.00; 

- Interviul: joi 01.10.2026, ora 10.00;

- Afișarea rezultatelor la proba de interviu: joi 01.10.2026, ora 14.00;

- Termen limită contestații la proba de interviu: joi 01.10.2026, intervalul orar 15.00-16.00; 

- Afișarea rezultatelor la contestații la proba de interviu: vineri 02.10.2026, ora 15.00;

- Afișare rezultat final: vineri 02.10.2026, ora 16.00;

Toate etapele de concurs se desfășoară la sediul liceului, strada 1 Decembrie 1918 nr.25, localitatea Galați, județul Galați.

